Μητροπολίτης Κιέβου Ονούφριος

Ο Μητροπολίτης Ονούφριος (κατά κόσμον Ορέστ Βολοντίμιροβιτς Μπερεζόφσκι, , , Σ.Σ.Δ Ουκρανίας, 5 Νοεμβρίου 1944) είναι ο 122ος μητροπολίτης Κιέβου και πάσης Ουκρανίας. Είναι επίσκοπος και de jure μόνιμο μέλος της Ιεράς Συνόδου της Ρωσικής Ορθόδοξης Εκκλησίας από τις 19 Μαρτίου 2014. Από τις 17 Αυγούστου 2014 είναι ο Προκαθήμενος της Ουκρανικής Ορθόδοξης Εκκλησίας με τον τίτλο Μακαριώτατος Μητροπολίτης Κιέβου και πάσης Ουκρανίας.

Βιογραφία
Γεννήθηκε στις 5 Νοεμβρίου 1944 στην οικογένεια ενός ιερέα, στο χωριό Κορίτνογιε της επαρχίας Βασκοβέτσκι (σημερινή επαρχία Βιζνίτσκι) στην περιφέρεια Τσερνιβτσί της Σοβιετικής Σοσιαλιστικής Δημοκρατίας της Ουκρανίας. Το 1961 αποφοίτησε από το γυμνάσιο. Από το 1962 έως το 1964 σπούδασε στην Τεχνική Σχολή του Τσερνιβτσί και μετά εργάστηκε σε κατασκευαστικές οργανώσεις στο Τσερνιβτσί. Το 1966 εισήλθε στη Γενική Τεχνική Σχολή του Πανεπιστημίου Τσερνιβτσί ενώ το 1969, μετά το τρίτο έτος, μπήκε στο δεύτερο έτος της Θεολογικής Σχολής της Μόσχας, από την οποία αποφοίτησε το 1972.

Από το 1970 και για 18 χρόνια ήταν μέλος της αδελφότητας της Λαύρας του Αγίου Σεργίου στη Μόσχα, όπου ταυτόχρονα με τις σπουδές του εκτελούσε και διαφορετικές διακονίες. Έψελνε στη χορωδία και ήταν βοηθός του ηγουμένου της μονής. Την 18 Μαρτίου 1971 εκάρη μοναχός με το όνομα Ονούφριος προς τιμήν του Αγίου Oνουφρίου του Μεγάλου. Στις 20 Ιουνίου 1971 χειροτονήθηκε ιεροδιάκονος και στις 29 Μαΐου 1972 ιερομόναχος.

Το 1972 εισήλθε στη Θεολογική Ακαδημία της Μόσχας, από την οποία αποφοίτησε το 1978 με διδακτορικό στη Θεολογία, έχοντας υποβάλει διατριβή με θέμα «Ποιμαντική διακονία του Αγίου Ιώβ, ηγουμένου της Λαύρας του Ποτσάεφ». Το 1980 ανυψώθηκε στην τάξη του ηγουμένου. Στις 28 Αυγούστου 1984 έγινε προϊστάμενος της Εκκλησίας Μεταμορφώσεως του Αγίου Όρους στο χωριό Λουκίνο και στις 28 Ιουνίου 1985 βοηθός του ηγουμένου της Λαύρας στη Μονή Αγίου Σεργίου.

Τα Χριστούγεννα του 1986 ανυψώθηκε στην τάξη του αρχιμανδρίτη. Από τις 20 Ιουλίου 1988 έως το Νοέμβριο του 1990 υπηρέτησε ως ηγούμενος της Λαύρας του Ποτσάιφ.

Αρχιερέας
Με το διάταγμα της Ιεράς Συνόδου της Ουκρανικής Ορθόδοξης Εκκλησίας της 24ης Νοεμβρίου 1990, ορίστηκε επίσκοπος Τσερνιβτσί και Βουκοβίνα και η χειροτονία του έγινε στις 9 Δεκεμβρίου 1990, στον Καθεδρικό Ναό του Αγίου Βλαδίμηρου του Κιέβου.

Στις 22 Ιανουαρίου 1992, ο Ονούφριος υπέγραψε επιστολή της επισκοπικής συνέλευσης της Ουκρανικής Ορθόδοξης Εκκλησίας προς τον Πατριάρχη Μόσχας και πάσης Ρωσίας Αλέξιο Β' με το αίτημα να παρασχεθεί αυτοκεφαλία στην Εκκλησία της ΟυκρανίαςAfter autocephaly, The Ukrainian Week (26 Οκτωβρίου 2018)  και στις 23 Ιανουαρίου μετατέθηκε από τον Μητροπολίτη Φιλάρετο (Ντενισένκο) στην επισκοπή Ivano-Frankivsk. Την 7η Απριλίου 1992 αποκαταστάθηκε από τη Μητρόπολη Τσερνιβτσί, στην οποία υπηρέτησε για 23 χρόνια.

Στις 28 Ιουλίου 1994 ανυψώθηκε στο βαθμό του αρχιεπισκόπουMetropolitan Onufriy of Chernivtsi and Bukovyna elected head of Ukrainian Orthodox Church (Moscow Patriarchate) (13 Αυγούστου 2014) Interfax UKRAINE The Ecumenical Patriarchate unveiled documents in support of Ukrainian autocephaly και διορίστηκε μόνιμο μέλος της Ιεράς Συνόδου της Ουκρανικής Ορθόδοξης Εκκλησίας, ενώ στις 22 Νοεμβρίου 2000 ανυψώθηκε στο βαθμό του μητροπολίτη. Στις 23 Νοεμβρίου 2013 του απονεμήθηκε το δικαίωμα να φορέσει το αρχιερατικό εγκόλπιο της δεύτερης Παναγίας, από τον Μητροπολίτη Κιέβου και πάσης Ουκρανίας Βλαδίμηρο.


Προκαθήμενος της Ουκρανικής Ορθόδοξης Εκκλησίας
Στις 13 Αυγούστου 2014 εκλέχτηκε νέος Μητροπολίτης Κιέβου και πάσης Ουκρανίας της αυτόνομης Ουκρανικής Ορθόδοξης Εκκλησίας με βάση τα αποτελέσματα μυστικής ψηφοφορίας. Την ίδια ημέρα, ο Πατριάρχης Μόσχας Κύριλλος ενέκρινε την απόφαση της Ιεράς Συνόδου των Επισκόπων της Ουκρανικής Ορθόδοξης Εκκλησίας και με την πατριαρχική ευλογία του στον Μητροπολίτη Ονούφριο τον όρισε Προκαθήμενο της Ουκρανικής Ορθοδόξου Εκκλησίας.Святейший Патриарх Кирилл поздравил митрополита Черновицкого Онуфрия с избранием на Престол митрополитов Киевских и всея Украины. Патриархия.Ru, 13.8.2014. Η ενθρόνισή του πραγματοποιήθηκε στις 17 Αυγούστου 2014 στην Λαύρα των Σπηλαίων.В Киево-Печерской лавре состоялась интронизация митрополита Киевского и всея Украины Онуфрия. Патриархия.Ru

Ο Μητροπολίτης Ονούφριος δεν αναγνωρίζει την αυτοκέφαλη Ορθόδοξη Εκκλησία της Ουκρανίας και έχει διακόψει τα συλλείτουργα με κληρικούς του Οικουμενικού Πατριαρχείου, της Εκκλησίας της Ελλάδος, του Πατριαρχείου της Αλεξάνδρειας και μερικών ιεραρχών της Εκκλησίας της Κύπρου, που έχουν αναγνωρίσει την συγκεκριμένη εκκλησιαστική δομή. Με αφορμή την 10η επέτειο από την ενθρόνισή του, τον Αύγουστο του 2024, την στήριξή τους στο πρόσωπό του και την Ουκρανική Ορθόδοξη Εκκλησία, εξέφρασαν οι Πατριάρχες Αντιοχείας Ιωάννης Ι΄, Γεωργίας Ηλίας Β΄, Σερβίας Πορφύριος και Βουλγαρίας Δανιήλ.

Τον Ιούλιο του 2025, με απόφαση του προέδρου της Ουκρανίας, Βολοντίμιρ Ζελένσκι, του αφαιρέθηκε η ουκρανική υπηκοότητα, με πρόσχημα την απόκτηση της ρωσικής υπηκοότητας που έχει λάβει ήδη από το 2002.

Πέρα της μητρικής του, μιλά ρώσικα, αγγλικά, ρουμανικά και ελληνικά.

 Εξωτερικοι σύνδεσμοι 

 Μητροπολίτης Κιέβου και Πάσης Ουκρανίας Ονούφριος (Orest Volodimirovich Berezovsky) . Βιογραφία στην επίσημη ιστοσελίδα του UOC 
 Ονούφριος, Μητροπολίτης Κιέβου και Πάσης Ουκρανίας (Berezovsky Orest Vladimirovich). Επίσημος ιστότοπος του Πατριαρχείου Μόσχας.



 Παραπομπές 

Κατηγορία:Μητροπολίτες